ROMÂNIA

CASA NAȚIONALĂ DE PENSII PUBLICE

Strada Latină nr. 8, sector 2 București  
Tel.: 021.316.94.08; fax: 021.316.88.61

ORDIN

Nr. din

privind aprobarea unor formulare de decizii pentru stabilirea pensiei de serviciu cu regimul unei pensii pentru limită de vârstă și de decizii pentru stabilirea pensiei de urmaș

Având în vedere:

Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal, cu modificările ulterioare,

Legea nr. 360/2023 privind sistemul public de pensii,

Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare,

Dispozițiile art. 124 din Normele de aplicare a Legii nr. 360/2023 privind sistemul public pensii, aprobate prin Hotărârea Guvernului nr. 181/2024,

În baza art. 9 din Statutul Casei Naționale de Pensii Publice aprobat prin Hotărârea Guvernului nr. 118/2012, cu modificările și completările ulterioare,

Președintele Casei Naționale de Pensii Publice emite următorul

ORDIN

Art.1 - În vederea aplicării prevederilor Legii nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare, se aprobă formularele de *Decizii pentru stabilirea pensiei de serviciu cu regimul unei pensii pentru limită de vârstă și Decizii pentru stabilirea pensiei de urmaș,* prevăzute în anexele nr. 1-6, astfel:

a) **anexa nr. 1**: *„Decizie privind acordarea pensiei de serviciu care are regimul unei pensii pentru limită de vârstă potrivit Legii nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare” -* se va utiliza în cazul persoanelor care îndeplinesc condițiile de acordare a pensiei de serviciu doar după data de 1 ianuarie 2024 și, totodată, îndeplinesc condițiile pentru acordarea pensiei pentru limită de vârstă din sistemul public de pensii sau au calitatea de pensionari ai sistemul public de pensii la data solicitării pensiei de serviciu;

b) **anexa nr. 2**: *„Decizie privind acordarea pensiei de serviciu care are regimul unei pensii pentru limită de vârstă potrivit Legii nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare*” *-* se va utiliza în cazul persoanelor care îndeplinesc condițiile de acordare a pensiei de serviciu doar după data de 1 ianuarie 2024 și nu îndeplinesc condițiile pentru acordarea pensiei pentru limită de vârstă din sistemul public de pensii la data solicitării pensiei de serviciu;

*c)***anexa nr. 3***: „Decizie privind acordarea pensiei de serviciu care are regimul unei pensii pentru limită de vârstă în condițiile art. VII alin. (1) din Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal,* cu modificările ulterioare” *-* se va utiliza în cazul persoanelor care au îndeplinit condițiile de acordare a pensiei de serviciu până la data de 1 ianuarie 2024 și la data solicitării pensiei de serviciu îndeplinesc condițiile pentru acordarea pensiei pentru limită de vârstă din sistemul public de pensii sau au calitatea de pensionari ai sistemul public de pensii;

d) **anexa nr. 4**: *„Decizie privind acordarea pensiei de serviciu care are regimul unei pensii pentru limită de vârstă în condițiile art. VII alin. (1) din Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal,* cu modificările ulterioare*” -* se va utiliza în cazul persoanelor care au îndeplinit condițiile de acordare a pensiei de serviciu până la data de 1 ianuarie 2024 și la data solicitării pensiei de serviciu nu îndeplinesc condițiile pentru acordarea pensiei pentru limită de vârstă din sistemul public de pensii;

e) **anexa nr. 5**: *„Decizie privind acordarea pensiei de urmaș potrivit Legii nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare" -* se va utiliza în cazul în care susținătorul decedat nu beneficia de pensie de serviciu sau, la data decesului, era în plată cu o pensie de serviciu plafonată sub imperiul O.U.G. nr. 59/2017 sau a Legii nr. 282/2023;

f) **anexa nr. 6**: „*Decizie privind acordarea pensiei de urmaș potrivit Legii nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare" -* se va utiliza în cazul în care susținătorul decedat beneficia de pensie de serviciu neplafonată stabilită până la data intrării în vigoare a O.U.G. nr. 59/2017 privind modificarea și completarea unor acte normative din domeniul pensiilor de serviciu.

Art. 2 - Deciziile prevăzute la art. 1 se emit în două exemplare care cuprind în clar numele și prenumele Directorului Executiv sau, după caz, ale Directorului Executiv Adjunct al Direcției stabiliri și plăți prestații sau ale șefului casei locale, din care un exemplar va fi comunicat solicitantului, iar cel de al doilea va fi arhivat la dosarul beneficiarului.

Art. 3 - Semnarea deciziei de către Directorul Executiv Adjunct al Direcției stabiliri și plăți prestații sau de către șeful casei locale se face după obținerea delegării competenței aprobată de Președintele CNPP.

Art. 4 - Direcțiile de specialitate din cadrul Casei Naționale de Pensii Publice care au vizat prezentul Ordin și conducerea caselor teritoriale de pensii vor duce la îndeplinire revederile prezentului Ordin.

Art. 5 - Anexele nr.1 - 10 fac parte integrantă din prezentul Ordin.

Art. 6 - Prezentul ordin se publică în Monitorul Oficial al României, Partea I.

**PREȘEDINTE**

**CASA NAȚIONALĂ DE PENSII PUBLICE**

**Daniel BACIU**

Vizat pentru îndeplinirea condiţiilor legale:

**SECRETAR GENERAL**

**Vasilica-Valentina ROBU**

**DIRECŢIA ASIGURĂRI SOCIALE ŞI ALTE DREPTURI PREVĂZUTE DE LEGI SPECIALE**

**Tatiana NICOLAU**

**DIRECŢIA GENERALĂ DOCUMENTE DE PLATĂ ȘI SUPORT OPERAȚIONAL**

**Marlena-Carmen ANDREI**

**DIRECȚIA GENERALĂ JURIDICĂ ŞI CONTROL,**

**Nicoleta DINA**

**DIRECŢIA RESURSE UMANE**

**Gabriel IONESCU**